CELEX: C2006/060/79
Language: da
Date: 2006-03-11 00:00:00
Title: Sag T-435/05: Sag anlagt den  5. december 2005  — Danjaq LLC mod KHIM

11.3.2006   
            
            
               DA
            
            
               Den Europæiske Unions Tidende
            
            
               C 60/41
            
         Sag anlagt den 5. december 2005 — Danjaq LLC mod KHIM
   (Sag T-435/05)
   (2006/C 60/79)
   Stævningen er affattet på engelsk
   Parter
   
      Sagsøger: Danjaq LLC (Santa Monica, USA) (ved: solicitors L. Berg og S. Skrein og barristers G. Hobbs og G. Hollingworth)
   
      Sagsøgt: Kontoret for Harmonisering i det Indre Marked (Varemærker og Design)
   
      Andre parter i sagen for appelkammeret ved Harmoniseringskontoret: Mission Productions GmbH (München, Tyskland)
   Sagsøgerens påstande
   
               —
            
            
               Appelkammerets afgørelse i sag nr. R 1118/2004-1 annulleres.
            
         
               —
            
            
               Indsigerens indsigelse mod EF-varemærkeansøgning nr. 2 256 378 tages til følge, subsidiært hjemvises sagen til Harmoniseringskontoret til videre behandling i overensstemmelse med Rettens afgørelse.
            
         
               —
            
            
               Harmoniseringskontoret tilpligtes at betale indsigerens sagsomkostninger.
            
         Søgsmålsgrunde og væsentligste argumenter
   
      Ansøger om EF-varemærket: Mission Productions GmbH
   
      Det ansøgte EF-varemærke: Ordmærket »Dr. No« for varer i klasse 9, 12, 18, 25 og 32 — varemærkeansøgning nr. 2 256 378
   
      Indehaver af det i indsigelsessagen påberåbte varemærke eller tegn: Sagsøgeren
   
      Det påberåbte varemærke eller tegn: Det tidligere velkendte varemærke, tidligere ikke-registrerede varemærke og tidligere tegn, anvendt erhvervsmæssigt som »Dr. No« og »Dr. NO« i film, DVD'er, tegneserier, musikoptagelser, bøger, på plakater og for action-figurer (legetøj)
   
      Indsigelsesafdelingens afgørelse: Indsigelsen forkastes i sin helhed
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 2, litra c), i Rådets forordning nr. 40/94, idet appelkammeret misfortolkede artikel 6 a i Pariserkonventionen ved at fastslå, at sagsøgeren skulle føre bevis for brug i Fællesskabet.
   Tilsidesættelse af artikel 8, stk. 1, litra a) og b), i Rådets forordning nr. 40/94, da der er risiko for forveksling af de omhandlede varemærker, idet de omhandlede varemærker er identiske, og flere af de varer, der er omfattet af varemærkerne, er af samme art.
   Tilsidesættelse af artikel 8, stk. 4, og artikel 73 i Rådets forordning nr. 40/94 samt regel 50, stk. 2, og 52, stk. 1, i Kommissionens forordning (EF) nr. 2868/95, da appelkammeret ikke tog stilling til indsigelsen i henhold til artikel 8, stk. 4, i Rådets forordning nr. 40/94, og da det skulle have tiltrådt, at sagsøgeren var indehaver af flere ældre rettigheder, og at selskabet havde anvendt de i indsigelsessagen påberåbte varemærker erhvervsmæssigt.